
Det har vært et merkelig og krevende år for oss alle, men nå ser vi fremover mot 2021.
Vi startet året som vanlig med masse aktiviteter etter skoleslutt i gymsalen på Gulskogen skole med elever fra både Rødskog og Gulskogen. Vi var i gjennomsnitt 50 elever hver dag, som ble aktivisert av Kim Jeppe og aktivitetsledere fra ungdomstrinnet. Det var også spilldager på biblioteket hver fredag.

Så kom Covid – 19, og alt ble annerledes. Også for oss, da vi ikke kunne gjennomføre aktiviteter med så mange barn og fra forskjellige klasser/skoler.
Men heldigvis så roet det seg litt ned og vi kunne gjennomføre årets Summercamp.
Summercampen ble en suksess med masse blide og aktive barn.
Vi hadde en fantastisk uke med flott vær, ulike aktiviteter hver dag, godt samhold og det viktigste av alt; barna fikk være med hverandre og være aktive.

Vi startet opp igjen med aktiviteter før skolestart på SIF – huset, før vi fortsatte i gymsalen som vanlig etter skoleslutt. Da var aktivitetene delt opp klassevis – noe som fungerte godt.
Høstferiecamp ble også gjennomført, aktivitet hver dag hele uken i gymsalen på Gulskogen skole.

De siste ukene har vi ikke kunnet gjennomført aktiviteter.
MEN vi gleder oss masse til 2021 - da vi har masse spennende på gang.
Vi er ferdig med vårt årshjul, som dere foreldre og elevene får når vi vet litt mer om situasjonen i januar.

Ekte Kjærlighet På Gulskogen ønsker dere en riktig god jul og godt nyttår.
Takk til alle elevene som kommer hver dag på aktivitetene, dere sprer glede og omsorg til hverandre.
Takk til aktivitetslederne fra ungdomstrinnet.
Takk for samarbeidet gjennom året til Rødskog og Gulskogen skole.
Takk til dere foreldre for et fint samarbeidsår.

PS: Ta kontakt med Kim Jeppe – hvis dere lurer på noe rundt medlemsskap i Strømsgodset, eller deltagelse innen en annen idrett Strømsgodset kan tilby.

2021 blir KANON!



Kim Jeppe W Karlsen                                                                                                              Ingvild Juvkam Dyve
Samfunnsutvikler/Idrettskontakt                                                                                        Prosjektleder                                 
90680161 / kim@stromsgodset.no

